title: Rådets gennemførelsesforordning (EU) 2020/562 af 23. april 2020 om gennemførelse af forordning (EU) nr. 401/2013 om restriktive foranstaltninger over for Myanmar/Burma

text:
                  24.4.2020

                  DA

                  Den Europæiske Unions Tidende

                  L 130/23

         RÅDETS GENNEMFØRELSESFORORDNING (EU) 2020/562
         af 23. april 2020
         om gennemførelse af forordning (EU) nr. 401/2013 om restriktive foranstaltninger over for Myanmar/Burma
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) nr. 401/2013 af 2. maj 2013 om restriktive foranstaltninger over for Myanmar/Burma og ophævelse af forordning (EF) nr. 194/2008 (1), særlig artikel 4i,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 2. maj 2013 forordning (EU) nr. 401/2013.

                     (2)

                     I overensstemmelse med artikel 4i i forordning (EU) nr. 401/2013 har Rådet revideret listen over udpegede personer og enheder i bilag IV til nævnte forordning.

                     (3)

                     For én opførelse på listen er der modtaget ajourførte oplysninger.

                     (4)

                     Bilag IV til forordning (EU) nr. 401/2013 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag IV til forordning (EU) nr. 401/2013 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. april 2020.

                  På Rådets vegne

               G. GRLIĆ RADMAN

                  Formand

            (1)  EUT L 121 af 3.5.2013, s. 1.

            BILAG
            Punkt 3 på listen over personer og enheder i bilag IV til forordning (EU) nr. 401/2013 erstattes af følgende punkt:

                           Navn

                           Identificerende oplysninger

                           Begrundelse

                           Dato for opførelse på listen

                           »3.

                           Than Oo

                           Fødselsdato: 12. oktober 1973
                           Køn: mand
                           Militært identifikationsnr.: BC 25723

                           Brigadegeneral Than Oo var øverstbefalende for den 99. lette infanteridivision i Myanmars væbnede styrker (Tatmadaw) indtil maj 2018. I denne forbindelse er han ansvarlig for de grusomheder og alvorlige overtrædelser af menneskerettighederne, der blev begået af den 99. lette infanteridivision mod rohingyafolket i delstaten Rakhine i andet halvår 2017. De omfatter ulovlige drab, seksuel vold og systematisk afbrænding af rohingyahuse og ‐bygninger.

                           25.6.2018«


title: Kommissionens gennemførelsesforordning (EU) 2020/567 af 22. april 2020 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  24.4.2020

                  DA

                  Den Europæiske Unions Tidende

                  L 129/5

         KOMMISSIONENS GENNEMFØRELSESFORORDNING (EU) 2020/567
         af 22. april 2020
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 22. april 2020.

                  På Kommissionens vegne

                  For formanden

               Wolfgang BURTSCHER

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (i EUR/100 kg)

                                 Sikkerhed, jf. artikel 3
                                 (i EUR/100 kg)

                                 Oprindelse (1)

                                 0207 12 90

                                 Fjerkrækroppe af arten Gallus domesticus, såkaldte 65 pct.-høns, frosne

                                 128,7

                                 0

                                 AR

                                 0207 14 10

                                 Udskårne udbenede stykker af høns af arten Gallus domesticus, frosne

                                 212,3
                                 195,3
                                 269,6
                                 220,7

                                 26
                                 32
                                 9
                                 24

                                 AR
                                 BR
                                 CL
                                 TH

                                 1602 32 11

                                 Tilberedninger af høns af arten Gallus domesticus, ikke kogt, stegt eller på lignende måde tilberedt

                                 192,6

                                 28

                                 BR

               «

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).


title: Kommissionens gennemførelsesforordning (EU) 2020/568 af 23. april 2020 om at gøre udførslen af visse varer betinget af fremlæggelse af en udførselstilladelse

text:
                  24.4.2020

                  DA

                  Den Europæiske Unions Tidende

                  L 129/7

         KOMMISSIONENS GENNEMFØRELSESFORORDNING (EU) 2020/568
         af 23. april 2020
         om at gøre udførslen af visse varer betinget af fremlæggelse af en udførselstilladelse
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/479 af 11. marts 2015 om fælles ordninger for udførsel (1), særlig artikel 6, og
         ud fra følgende betragtninger:

                     (1)

                     Den 15. marts 2020 offentliggjorde Europa-Kommissionen gennemførelsesforordning (EU) 2020/402 (2) om at gøre udførslen af visse varer betinget af fremlæggelse af en udførselstilladelse i henhold til artikel 5 i forordning (EU) 2015/479. Nævnte gennemførelsesforordning blev ændret ved Kommissionens gennemførelsesforordning (EU) 2020/426 af 19. marts 2020 (3).

                     (2)

                     Forordning (EU) 2020/402 og ændringen hertil finder anvendelse i en begrænset periode på seks uger.

                     (3)

                     Da den epidemiologiske krise forårsaget af covid-19-sygdommen fortsætter, er efterspørgslen i Unionen efter personlige værnemidler, som består af beskyttelsesmasker (og kirurgiske masker), handsker, beskyttelsesbriller, ansigtsskærme og overalls, fortsat meget høj og rent faktisk fortsat stigende. Efterspørgslen efter visse typer personlige værnemidler har navnlig medført mangler på det indre marked. På grund af deres karakter og de forhold, der gør sig gældende, er sådanne værnemidler varer af væsentlig betydning, da det er nødvendigt at forebygge yderligere spredning af sygdommen og beskytte lægepersonale, der behandler smittede patienter.

                     (4)

                     Der gøres løbende bestræbelser på at bidrage til at sikre en hurtig og tilstrækkelig forsyning af værnemidler i hele Unionen. Produktionskapaciteten for personlige værnemidler er blevet forøget. Kommissionen har afsluttet et fælles udbud vedrørende personlige værnemidler med deltagelse af 25 medlemsstater. Disse initiativer har vist sig at være vellykkede, og værnemidlerne skal efter planen stilles til rådighed to uger efter, at medlemsstaterne har underskrevet kontrakterne med tilbudsgiverne.

                     (5)

                     Under EU-civilbeskyttelsesmekanismen har Europa-Kommissionen besluttet at oprette et strategisk rescEU-beredskabslager af medicinsk udstyr såsom respiratorer og beskyttelsesmasker for at hjælpe EU-landene i forbindelse med covid-19-pandemien. Denne reserve, som udelukkende finansieres af Kommissionen via direkte tilskud, vil komme til at befinde sig i en eller flere medlemsstater.

                     (6)

                     Kommissionen har også oprettet en clearingcentral, herunder for personlige værnemidler, med det formål at koordinere indsatsen for at matche udbud og efterspørgsel i EU og fremme et velfungerende indre marked.

                     (7)

                     Trods disse foranstaltninger og i betragtning af de øgede behov for personlige værnemidler i Unionen er efterspørgslen stadig større end udbuddet i Unionen, navnlig hvad angår visse typer personlige værnemidler, som er afgørende for at forhindre sygdommen i at sprede sig og at behandle patienterne.

                     (8)

                     I lyset af disse bestræbelser på at afhjælpe den kritiske situation med mangel på visse typer personlige værnemidler i Unionen er det berettiget at træffe yderligere foranstaltninger for at bidrage til at afhjælpe og forebygge mangel på personlige værnemidler.

                     (9)

                     Disse foranstaltninger, der har til formål at beskytte sundheden og påvirke samhandelen, bør være målrettede, stå i rimeligt forhold til målet og være gennemsigtige og midlertidige.

                     (10)

                     I en fælles erklæring af 26. marts understregede medlemmerne af Det Europæiske Råd, at vedtagelsen af afgørelsen om tilladelse til udførsel af personlige værnemidler bør føre til fuldstændig og effektiv ophævelse af alle former for interne forbud eller restriktioner.

                     (11)

                     Det er ikke Unionens hensigt at begrænse udførslen mere end absolut nødvendigt, og Unionen ønsker også at opretholde princippet om international solidaritet i denne situation med en global pandemi. Unionens foranstaltninger bør derfor være forholdsmæssige og sikre, at udførsel fortsat er mulig, forudsat at der gives forudgående tilladelse. Med henblik herpå bør medlemsstaterne udstede udførselstilladelser under særlige omstændigheder, hvis den pågældende forsendelse ikke udgør nogen trussel mod det faktiske behov for personlige værnemidler i Unionen og tjener til at opfylde et legitimt behov for officiel eller faglig medicinsk anvendelse i et tredjeland. I modsætning hertil bør medlemsstaterne ikke tillade udførsel, der ville skabe spekulativ fordrejning og tjene til opbygning af lagre og hamstring af vigtige værnemidler blandt personer med begrænsede eller ingen objektive behov.

                     (12)

                     Et udførselstilladelsessystem bør afhjælpe eller forhindre en situation med mangel på vigtige varer inden for Unionens grænser. Hovedformålet med et sådant system vil være at beskytte folkesundheden i Unionen.

                     (13)

                     Valget af administrative bestemmelser om disse tilladelser bør overlades til medlemsstaterne i den periode, hvor dette midlertidige system anvendes.

                     (14)

                     Baseret på princippet om international solidaritet bør medlemsstaterne tillade udførsel for at muliggøre levering af nødforsyninger i forbindelse med humanitær bistand.

                     (15)

                     Medlemsstaterne bør velvilligt overveje at give tilladelse, når udførslen er bestemt til statslige organer, offentlige organer og andre offentligretlige organer, som har ansvaret for at distribuere personlige værnemidler eller stille sådanne værnemidler til rådighed for personer, der er berørt af eller er udsat for risiko i forbindelse med covid-19, eller som er involveret i bekæmpelsen af covid-19-udbruddet.

                     (16)

                     Der bør kun gives tilladelse, hvis udførselsmængden ikke er så stor, at den udgør en trussel mod tilgængeligheden af personlige værnemidler på den pågældende medlemsstats marked eller andre steder i Unionen, for så vidt angår opfyldelse af formålet med denne forordning. Med henblik herpå bør medlemsstaterne kontakte den clearingcentral, der er oprettet af Kommissionen, inden der udstedes en sådan tilladelse. Medlemsstaterne skal dog ikke kontakte clearingcentralen i tilfælde af tilladelser til nødforsyninger i forbindelse med humanitær bistand.

                     (17)

                     Når medlemsstaterne træffer afgørelse om, hvorvidt der skal udstedes en udførselstilladelse, bør de også tage hensyn til Unionens og medlemsstaternes opfyldelse af en forsyningsforpligtelse under fælles udbud eller rescEU, støtte til Verdenssundhedsorganisationens (WHO's) aktiviteter, støtte til reaktioner på krisesituationer, som er koordineret på EU-plan, eller tredjelandes eller internationale organisationers anmodninger om bistand.

                     (18)

                     Der bør også tages hensyn til graden af markedsintegration for de pågældende varer mellem dele af Unionens toldområde og andre lande eller områder, uanset om den er opnået i henhold til en ordning om oprettelse af et frihandelsområde eller af andre årsager såsom geografisk nærhed eller historiske bånd. Det ville ligeledes være kontraproduktivt at forstyrre tæt integrerede værdikæder og distributionsnet, der er etableret på grundlag af sådanne ordninger eller på anden måde, navnlig når der er tale om nabolande og -økonomier.

                     (19)

                     Denne forordning bør finde anvendelse på visse typer personlige værnemidler. For at sikre sammenhæng bør beskrivelsen af de typer personlige værnemidler, der er omfattet af det tilladelsessystem, der er fastsat i denne forordning, bringes i overensstemmelse med de tilsvarende specifikationer for de værnemidler, der er omfattet af det fælles udbud, hvori de specifikke behov i Unionen udpeges. KN-koderne bør kun angives til orientering.

                     (20)

                     Clearingcentralen har til formål at sikre, at udbuddet er tilstrækkeligt til at dække efterspørgslen efter alle typer personlige værnemidler på EU-markedet. På dette grundlag kan der opstå et behov for at revidere anvendelsesområdet for bilag I og de varer, der er omfattet af denne forordning. En revision af anvendelsesområdet bør baseres på en løbende vurdering af behovene for kritisk udstyr til bekæmpelsen af covid-19 og en potentiel mangel. Der bør lægges særlig vægt på varer, der er omfattet af fælles udbud, samt de varer, der er omfattet af EU's civilbeskyttelsesordning, f.eks. andre typer personlige værnemidler, respiratorer og laboratorieprodukter (testkits).

                     (21)

                     Det indre marked for medicinsk udstyr og personlige værnemidler er tæt forbundet med markeder uden for Unionens grænser, og det samme gælder dets produktionsværdikæder og distributionsnet. Dette er navnlig tilfældet for Den Europæiske Frihandelssammenslutnings medlemsstater og landene i det vestlige Balkan, som indgår i en proces med dyb integration med Unionen. I betragtning af de tætte forbindelser mellem produktionsværdikæderne og distributionsnettene vil det være uhensigtsmæssigt at gøre udførsel af visse former for personlige værnemidler til disse lande betinget af, at der kan fremlægges en udførselstilladelse, når dette udstyr/disse værnemidler er af afgørende betydning for at forhindre yderligere spredning af sygdommen og beskytte det lægepersonale, der behandler smittede patienter. Sådanne lande bør derfor udelukkes fra denne forordnings anvendelsesområde.

                     (22)

                     Samtidig bør de oversøiske lande og territorier, der er opført i bilag II til traktaten, samt Færøerne, Andorra, San Marino, Vatikanstaten og Gibraltar udelukkes fra kravet om udførselstilladelse, da de er særligt afhængige af forsyningskæderne i storbyerne i de medlemsstater, de er knyttet til, eller af nabomedlemsstaternes forsyningskæder.

                     (23)

                     Denne forordning bør finde anvendelse på udførsel af EU-varer fra Unionens toldområde. Lande, der er en del af dette toldområde, behøver derfor ikke at være undtaget for at modtage ubegrænsede forsendelser fra Unionen. Dette er navnlig tilfældet for Fyrstendømmet Monaco (4). Omvendt bør områder tilhørende medlemsstater, der specifikt er udelukket fra Unionens toldområde, ikke være omfattet af kravet om en udførselstilladelse og bør derfor også være undtaget. Dette gælder områderne Büsingen, Helgoland, Livigno, Ceuta og Melilla. Ligeledes bør udførsel til en medlemsstats kontinentalsokkel eller den eksklusive økonomiske zone, som en medlemsstat har erklæret i henhold til UNCLOS, undtages fra anvendelsen af denne forordning.

                     (24)

                     Foranstaltningerne i denne forordning bør ikke finde anvendelse på handel mellem Unionens medlemsstater. I henhold til udtrædelsesaftalens artikel 127, stk. 3, betragtes Det Forenede Kongerige Storbritannien og Nordirland som en medlemsstat og ikke som et tredjeland i overgangsperioden.

                     (25)

                     Nogle af de ovennævnte lande opretholder på nuværende tidspunkt udførselsrestriktioner på personlige værnemidler.

                     (26)

                     Myndighederne i de lande og områder, der er udelukket fra udførselstilladelsessystemet, bør give passende garantier for, at de vil kontrollere deres egen udførsel af de pågældende varer for at undgå at undergrave det mål, der forfølges ved gennemførelsesforordning (EU) 2020/402. Kommissionen bør nøje overvåge dette aspekt.

                     (27)

                     For at undgå at undergrave formålet med denne forordning bør myndighederne i de lande og territorier, der ikke er omfattet af forordningen, gøre sådan udførsel til Unionen tilgængelig.

                     (28)

                     For regelmæssigt at vurdere situationen og for at sikre gennemsigtighed og konsekvens bør medlemsstaterne indberette deres beslutninger om at udstede udførselstilladelser eller afvise anmodninger om udførselstilladelser til Kommissionen. Kommissionen bør gøre disse oplysninger offentligt tilgængelige regelmæssigt under passende hensyntagen til deres fortrolige karakter.

                     (29)

                     Krav om forudgående tilladelse er af ekstraordinær karakter og bør være målrettede og af begrænset varighed. For at sikre, at foranstaltningerne ikke er gældende længere end nødvendigt, bør de gælde i 30 dage. På grundlag af udviklingen, både med hensyn til spredningen af covid-19-sygdommen og balancen mellem udbud og efterspørgsel, bør Kommissionen regelmæssigt tage situationen op til fornyet overvejelse og overveje behovet for at afkorte eller forlænge varigheden af foranstaltningerne efter behov.

                     (30)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 3, stk. 1, i forordning (EU) 2015/479 —

               VEDTAGET DENNE FORORDNING:

            Artikel 1
            Definitioner
            I denne forordning forstås ved:

                        1)

                        »udførsel«: en eksportprocedure som omhandlet i artikel 269 i forordning (EU) nr. 952/2013

                        2)

                        »Den Europæiske Unions toldområde«: det område, der er omhandlet i artikel 4 i forordning (EU) nr. 952/2013.

            Artikel 2
            Udførselstilladelse

               1.   En udførselstilladelse, der er i overensstemmelse med formularen i bilag II, kræves for udførsel af de i bilag I opførte personlige værnemidler, uanset om de har oprindelse i Unionen eller ej. En sådan tilladelse er begrænset til EU-varer (5) og er ikke påkrævet for ikke-EU-varer. Den gives af de kompetente myndigheder i den medlemsstat, hvor eksportøren er etableret, og udstedes skriftligt eller med elektroniske midler.

               2.   Der kræves en udførselstilladelse for al udførsel, og denne skal forelægges, når varerne angives til udførsel og senest ved varernes frigivelse.

               3.   Hvis en gyldig udførselstilladelse ikke fremlægges, er udførslen af sådanne varer forbudt.

               4.   Udførsel til Republikken Albanien, Andorra, Bosnien-Hercegovina, Færøerne, Gibraltar, Republikken Island, Kosovo (6), Fyrstendømmet Liechtenstein, Montenegro, Kongeriget Norge, Republikken Nordmakedonien, Republikken San Marino, Serbien, Det Schweiziske Forbund, Vatikanstaten og de oversøiske lande og territorier, der er anført i bilag II til traktaten, er ikke omfattet af foranstaltningerne i stk. 1 og 2. Det samme gælder udførsel til Büsingen, Helgoland, Livigno, Ceuta og Melilla.

               5.   Udførsel til faciliteter beliggende på en medlemsstats kontinentalsokkel eller den eksklusive økonomiske zone, der er erklæret af en medlemsstat i henhold til UNCLOS, er ikke omfattet af foranstaltningerne i stk. 1 og 2.

               6.   Baseret på princippet om solidaritet tillader medlemsstaterne udførsel til anvendelse i tredjelande for at muliggøre levering af nødforsyninger i forbindelse med humanitær bistand. Medlemsstaterne hastebehandler ansøgninger om udførselstilladelser hurtigst muligt og senest to arbejdsdage efter den dato, hvor alle de krævede oplysninger er blevet forelagt de kompetente myndigheder.

               7.   Medlemsstaterne bør velvilligt overveje at give tilladelse, når udførslen er bestemt til statslige organer, offentlige organer og andre offentligretlige organer, som har ansvaret for at distribuere personlige værnemidler eller stille sådanne værnemidler til rådighed for personer, der er berørt af eller er udsat for risiko i forbindelse med covid-19, eller som er involveret i bekæmpelsen af covid-19-udbruddet. Der bør kun gives tilladelse, hvis udførselsmængden ikke er så stor, at den udgør en trussel mod tilgængeligheden af de i bilag I opførte personlige værnemidler på den pågældende medlemsstats marked eller andre steder i Unionen. Med henblik herpå underretter medlemsstaterne før meddelelse af en sådan tilladelse Kommissionen på følgende e-mailadresse: SG-CCH@ec.europa.eu. Efter at have modtaget underretningen afgiver Kommissionen en udtalelse inden for 48 timer.

            Artikel 3
            Proceduremæssige aspekter

               1.   Hvis de i bilag I opførte personlige værnemidler befinder sig i en eller flere andre medlemsstater end den, hvor ansøgningen om udførselstilladelse er blevet indgivet, skal dette fremgå af ansøgningen. De kompetente myndigheder i den medlemsstat, hvortil ansøgningen om udførselstilladelse er blevet indgivet, skal øjeblikkeligt høre de kompetente myndigheder i den eller de pågældende medlemsstater, hvor varerne befinder sig, og fremlægge relevante oplysninger. Den eller de hørte medlemsstater skal så hurtigt som muligt og inden for fem arbejdsdage tilkendegive eventuelle indsigelser, som den eller de måtte have mod, at der gives en sådan tilladelse, og sådanne indsigelser er bindende for den medlemsstat, hvortil ansøgningen er indgivet.

               2.   Medlemsstaterne behandler ansøgninger om udførselstilladelser hurtigst muligt, men skal træffe afgørelse senest fem arbejdsdage efter den dato, hvor alle de krævede oplysninger er blevet forelagt de kompetente myndigheder. Under særlige omstændigheder og af behørigt begrundede årsager kan denne periode forlænges med en periode på yderligere fem arbejdsdage.

               3.   Når medlemsstaterne beslutter, om der skal gives en tilladelse i henhold til denne forordning, skal de tage hensyn til alle relevante betragtninger, herunder, hvis det er relevant, om udførslen f.eks. har til formål:

                           —

                           at opfylde leveringsforpligtelser i henhold til en fælles udbudsprocedure i overensstemmelse med artikel 5 i Europa-Parlamentets og Rådets afgørelse nr. 1082/2013/EU (7)

                           —

                           at støtte opbygningen af rescEU-beredskabslageret af medicinske modforanstaltninger eller personlige værnemidler, der har til formål at bekæmpe alvorlige grænseoverskridende sundhedstrusler, jf. Kommissionens gennemførelsesafgørelse (EU) 2019/570 (8)

                           —

                           at reagere på anmodninger om bistand rettet til og behandlet af EU-civilbeskyttelsesmekanismen og støtte samordnede støtteforanstaltninger koordineret af den integrerede mekanisme for politisk kriserespons (IPCR), Kommissionen eller andre EU-institutioner

                           —

                           at bidrage til støtteorganisationers vedtægtsmæssige aktiviteter i udlandet, som er beskyttet under Genevekonventionen, for så vidt at de ikke hindrer evnen til at arbejde som en national støtteorganisation

                           —

                           at støtte aktiviteterne i Verdenssundhedsorganisationens netværk for indberetning af og indsats over for sygdomsudbrud på verdensplan (GOARN)

                           —

                           at levere varer til EU-medlemsstaternes aktiviteter i udlandet, herunder militære operationer, internationale politimissioner og/eller civile internationale fredsbevarende missioner

                           —

                           at levere varer til Unionens og medlemsstaternes delegationer i udlandet.

               4.   Medlemsstaterne kan tage hensyn til andre elementer såsom graden af markedsintegration for de pågældende varer, uanset om den er opnået i henhold til ordninger, der etablerer et frihandelsområde med det påtænkte eksportland, eller ej samt geografisk nærhed.

               5.   Ved afgørelsen af, om der skal udstedes en udførselstilladelse, sikrer medlemsstaterne, at forsyningerne i Unionen er tilstrækkelige til at dække efterspørgslen efter de i bilag I opførte personlige værnemidler. Der kan således kun udstedes udførselstilladelser, hvis forsendelsen ikke udgør en trussel mod disse varers tilgængelighed på den pågældende medlemsstats marked eller andre steder i Unionen. For at kunne vurdere situationen bedst muligt underretter medlemsstaterne Kommissionen på følgende e-mailadresse: SG-CCH@ec.europa.eu, navnlig når den planlagte udførselsmængde kan skabe en mangelsituation.

               6.   Kommissionen afgiver en udtalelse inden for 48 timer efter modtagelse af anmodningen.

               7.   Medlemsstaterne kan beslutte at anvende elektroniske dokumenter til behandlingen af ansøgninger om udførselstilladelse.

            Artikel 4
            Meddelelser

               1.   Medlemsstaterne giver straks Kommissionen meddelelse om udstedte tilladelser og afslag.

               2.   Meddelelserne skal indeholde følgende elementer:

                           a)

                           den kompetente myndigheds navn og kontaktoplysninger

                           b)

                           eksportørens identitet

                           c)

                           destinationsland

                           d)

                           endelig modtager

                           e)

                           accept af eller afslag på udstedelse af udførselstilladelse

                           f)

                           varekode

                           g)

                           mængde

                           h)

                           enheder og varebeskrivelse.

                     Meddelelsen sendes elektronisk til følgende adresse: TRADE-EXPORTAUTHORISATIONPPE@ec.europa.eu.

               3.   Kommissionen offentliggør disse oplysninger om de tilladelser, der er udstedt og givet afslag på, under behørig hensyntagen til den fortrolige karakter af de indsendte data.

            Artikel 5
            Revisionsklausul
            Kommissionen overvåger situationen og reviderer om nødvendigt denne forordnings anvendelsesperiode og varedækning hurtigst muligt under hensyntagen til udviklingen i den epidemiologiske krise forårsaget af covid-19-sygdommen og balancen mellem udbud og efterspørgsel på markedet i Unionen.

            Artikel 6
            Afsluttende bestemmelser
            Denne forordning træder i kraft den 26. april 2020. Den anvendes i en periode på 30 dage.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. april 2020.

                  På Kommissionens vegne

               Ursula VON DER LEYEN

                  Formand

            (1)  EUT L 83 af 27.3.2015, s. 34.

            (2)  Kommissionens gennemførelsesforordning (EU) 2020/402 af 14. marts 2020 om at gøre udførslen af visse varer betinget af fremlæggelse af en udførselstilladelse (EUT L 77 I af 15.3.2020, s. 1).

            (3)  Kommissionens gennemførelsesforordning (EU) 2020/426 af 19. marts 2020 om ændring af gennemførelsesforordning (EU) 2020/402 om at gøre udførslen af visse varer betinget af fremlæggelse af en udførselstilladelse (EUT L 84 I af 20.3.2020, s. 1).

            (4)  Jf. artikel 4, stk. 2, litra a), i Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).

            (5)  For så vidt angår udelukkede transaktioner, henvises der til artikel 269, stk. 2, i Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1) med ændringer.

            (6)  Denne betegnelse indebærer ingen stillingtagen til Kosovos status, og den er i overensstemmelse med FN's Sikkerhedsråds resolution 1244/1999 og Den Internationale Domstols udtalelse om Kosovos uafhængighedserklæring.

            (7)  Europa-Parlamentets og Rådets afgørelse nr. 1082/2013/EU af 22. oktober 2013 om alvorlige grænseoverskridende sundhedstrusler og om ophævelse af beslutning nr. 2119/98/EF (EUT L 293 af 5.11.2013, s. 1).

            (8)  Kommissionens gennemførelsesafgørelse (EU) 2019/570 af 8. april 2019 om gennemførelsesbestemmelser til Europa-Parlamentets og Rådets afgørelse nr. 1313/2013/EU for så vidt angår rescEU-kapaciteter og om ændring af Kommissionens gennemførelsesafgørelse 2014/762/EU (EUT L 99 af 10.4.2019, s. 41).

            BILAG I

               Værnemidler

            De i dette bilag opførte værnemidler er i overensstemmelse med bestemmelserne i Europa-Parlamentets og Rådets forordning (EU) 2016/425 (1) eller Rådets direktiv 93/42/EØF, medicinsk udstyr i klasse I (2).

                        Kategori

                        Beskrivelse

                        KN-koder

                        Beskyttelsesbriller og ‐skærme

                                    —

                                    Beskyttelse mod potentielt smittefarligt materiale

                                    —

                                    Omslutter øjnene og øjenomgivelserne

                                    —

                                    Kompatible med forskellige typer af helmasker med filtrerende apparatdel og ansigtsmasker

                                    —

                                    Gennemsigtige linser

                                    —

                                    Genanvendelige (kan rengøres og desinficeres) eller engangsprodukter

                                    —

                                    Kan omslutte ansigtshuden.

                        ex 9004 90 10
                        ex 9004 90 90

                        Værnemidler til beskyttelse af næse og mund

                                    —

                                    Masker, som beskytter bæreren mod potentielt smittefarligt materiale eller forhindrer bæreren i at sprede sådant materiale

                                    —

                                    Genanvendelige (kan rengøres og desinficeres) eller engangsprodukter

                                    —

                                    Kan omfatte en ansigtsskærm

                                    —

                                    Også forsynet med udskifteligt filter.

                        ex 6307 90 98
                        ex 9020 00 00

                        Beskyttelsesbeklædning

                                    —

                                    Ikke-steril beklædning (f.eks. kittel eller dragt), som beskytter bæreren mod potentielt smittefarligt materiale eller forhindrer bæreren i at sprede sådant materiale.

                                    —

                                    Genanvendelige (kan rengøres og desinficeres) eller engangsprodukter.

                        ex 3926 20 00
                        ex 4015 90 00
                        ex 6113 00
                        ex 6114
                        ex 6210 10 10
                        6210 10 92
                        ex 6210 10 98
                        ex 6210 20 00
                        ex 6210 30 00
                        ex 6210 40 00
                        ex 6210 50 00
                        ex 6211 32 10
                        ex 6211 32 90
                        ex 6211 33 10
                        ex 6211 33 90
                        ex 6211 39 00
                        ex 6211 42 10
                        ex 6211 42 90
                        ex 6211 43 10
                        ex 6211 43 90
                        ex 6211 49 00
                        ex 9020 00 00

               (1)  Europa-Parlamentets og Rådets forordning (EU) 2016/425 af 9. marts 2016 om personlige værnemidler og om ophævelse af Rådets direktiv 89/686/EØF (EUT L 81 af 31.3.2016, s. 51).

               (2)  Rådets direktiv 93/42/EØF af 14. juni 1993 om medicinsk udstyr (EFT L 69 af 12.7.1993, s. 1).

            BILAG II

               Ansøgning om udførselstilladelse som omhandlet i artikel 2

            Når medlemsstaterne giver udførselstilladelser, vil de søge at sikre, at tilladelsens art fremgår af den formular, der udstedes. Denne udførselstilladelse er gyldig i alle Den Europæiske Unions medlemsstater indtil dens udløbsdato.

                        DEN EUROPÆISKE UNION

                        Udførsel af personlige værnemidler (forordning (EU) 2020/568)

                                    1.

                                    Eksportør

                                       (EORI-nummer, hvis relevant)

                                    2.

                                    Tilladelsesnummer

                                    3.

                                    Udløbsdato

                                    4.

                                    Udstedende myndighed

                                    5.

                                    Destinationsland

                                    6.

                                    Endelig modtager

                                    6a.

                                    Anvendes udførslen til et af de i artikel 3 anførte formål, eller skal udførslen muliggøre levering af nødforsyninger i forbindelse med humanitær bistand som omhandlet i artikel 2, stk. 6?

                                    7.

                                    Varekode

                                    8.

                                    Mængde

                                    9.

                                    Enhed

                                    10.

                                    Beskrivelse af varerne

                                    11.

                                    Sted

                                    7.

                                    Varekode

                                    8.

                                    Mængde

                                    9.

                                    Enhed

                                    10.

                                    Beskrivelse af varerne

                                    11.

                                    Sted

                                    7.

                                    Varekode

                                    8.

                                    Mængde

                                    9.

                                    Enhed

                                    10.

                                    Beskrivelse af varerne

                                    11.

                                    Sted

                                    7.

                                    Varekode

                                    8.

                                    Mængde

                                    9.

                                    Enhed

                                    10.

                                    Beskrivelse af varerne

                                    11.

                                    Sted

                                    12.

                                    Underskrift, sted og dato, stempel

               Forklarende bemærkninger til udførselstilladelsesformularen

            Alle rubrikker skal udfyldes, medmindre andet fremgår.
            Rubrik 7 til 11 gentages fire gange for at muliggøre ansøgninger om tilladelse til fire forskellige varer.

                        Rubrik 1

                        Eksportør

                        Fulde navn og adresse på den eksportør, som tilladelsen udstedes til + EORI-nummer, hvis relevant.

                        Rubrik 2

                        Tilladelsesnummer

                        Tilladelsesnummeret udfyldes af den myndighed, som udsteder udførselstilladelsen, og har følgende format: XXyyyy999999, hvor XX er geonomenklaturkoden  (1) bestående af to bogstaver for den udstedende medlemsstat, yyyy er det firecifrede udstedelsesår for tilladelsen, og 999999 er et sekscifret nummer, som er unikt for den pågældende XXyyyy-kombination og tildeles af den udstedende myndighed.

                        Rubrik 3

                        Udløbsdato

                        Den udstedende myndighed kan fastsætte en udløbsdato for tilladelsen. Denne udløbsdato kan højst være 30 dage efter denne forordnings ikrafttræden.
                        Hvis den udstedende myndighed ikke fastsætter nogen udløbsdato, udløber tilladelsen senest 30 dage efter denne forordnings ikrafttræden.

                        Rubrik 4

                        Udstedende myndighed

                        Fulde navn og adresse på den myndighed i medlemsstaten, der udstedte udførselstilladelsen.

                        Rubrik 5

                        Destinationsland

                        Geonomenklaturkoden bestående af to bogstaver for destinationslandet for de varer, som tilladelsen er udstedt for.

                        Rubrik 6

                        Endelig modtager

                        Fulde navn og adresse på den endelige modtager af varerne, hvis denne er kendt på udstedelsestidspunktet + EORI-nummer, hvis relevant. Hvis den endelige modtager ikke er kendt på udstedelsestidspunktet, udfyldes rubrikken ikke.

                        Rubrik 6a

                        Anvendes udførslen til et af de i artikel 3 anførte formål, eller skal udførslen muliggøre levering af nødforsyninger i forbindelse med humanitær bistand som omhandlet i artikel 2, stk. 6?

                        Hvis udførslen anvendes til et af de i artikel 3 anførte formål, eller hvis udførslen skal muliggøre levering af nødforsyninger i forbindelse med humanitær bistand som omhandlet i artikel 2, stk. 6, bør dette anføres.

                        Rubrik 7

                        Varekode

                        Den numeriske kode fra det harmoniserede system eller den kombinerede nomenklatur  (2), hvorunder de varer, der skal udføres, er klassificeret på tidspunktet for tilladelsens udstedelse.

                        Rubrik 8

                        Mængde

                        Mængden af varer målt ved hjælp af den enhed, der er angivet i rubrik 9.

                        Rubrik 9

                        Enhed

                        Den måleenhed, hvori den i rubrik 8 anførte mængde, er udtrykt. Følgende enheder anvendes: »P/ST« for varer, der tælles i stk. (f.eks. masker).

                        Rubrik 10

                        Beskrivelse af varerne

                        En beskrivelse i almindeligt sprog, som er præcis nok til at muliggøre identifikation af varerne.

                        Rubrik 11

                        Sted

                        Geonomenklaturkoden for den medlemsstat, hvor varerne befinder sig. Hvis varerne befinder sig i medlemsstaten for den udstedende myndighed, skal denne rubrik ikke udfyldes.

                        Rubrik 12

                        Underskrift, stempel, sted og dato

                        Den udstedende myndigheds underskrift og stempel. Sted og dato for udstedelsen af tilladelsen.

               (1)  Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).

               (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).


title: Kommissionens gennemførelsesforordning (EU) 2020/600 af 30. april 2020 om fravigelse af gennemførelsesforordning (EU) 2017/892, gennemførelsesforordning (EU) 2016/1150, gennemførelsesforordning (EU) nr. 615/2014, gennemførelsesforordning (EU) 2015/1368 og gennemførelsesforordning (EU) 2017/39 for så vidt angår foranstaltninger til afhjælpning af den krise, som covid-19-pandemien har forårsaget

text:
                  4.5.2020

                  DA

                  Den Europæiske Unions Tidende

                  L 140/40

         KOMMISSIONENS GENNEMFØRELSESFORORDNING (EU) 2020/600
         af 30. april 2020
         om fravigelse af gennemførelsesforordning (EU) 2017/892, gennemførelsesforordning (EU) 2016/1150, gennemførelsesforordning (EU) nr. 615/2014, gennemførelsesforordning (EU) 2015/1368 og gennemførelsesforordning (EU) 2017/39 for så vidt angår foranstaltninger til afhjælpning af den krise, som covid-19-pandemien har forårsaget
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 25, 31, 38, 54 og 57, og
         ud fra følgende betragtninger:

                     (1)

                     På grund af covid-19-pandemien og de omfattende begrænsninger i bevægelsesfriheden som følge deraf er landbrugere, vinproducenter, olivenolieproducenter og biavlere i alle medlemsstater stødt på ekstraordinære vanskeligheder. Logistikproblemer og mangel på arbejdskraft har gjort dem sårbare over for de økonomiske forstyrrelser, som pandemien har forårsaget. De oplever navnlig økonomiske vanskeligheder og likviditetsproblemer. I lyset af dette sammenfald af ekstraordinære omstændigheder, der er uden fortilfælde, bør disse vanskeligheder afhjælpes ved at fravige visse bestemmelser i de forskellige gennemførelsesforordninger, der gælder inden for den fælles landbrugspolitik.

                     (2)

                     I henhold til artikel 9, stk. 1, i Kommissionens gennemførelsesforordning (EU) 2017/892 (2) skal producentorganisationer indgive deres ansøgning om støtte eller reststøtte til medlemsstatens myndigheder for hvert driftsprogram, der ansøges om støtte for, senest den 15. februar året efter det år, der ansøges om støtte for. I henhold til artikel 9, stk. 3, i nævnte forordning kan støtteansøgningerne vedrøre programmerede, men endnu ikke afholdte udgifter, hvis bestemte forhold kan dokumenteres. Til disse hører, at de berørte foranstaltninger ikke kunne gennemføres senest den 31. december i året for driftsprogrammets gennemførelse af årsager, som ikke kan tilskrives den pågældende producentorganisation, og at nævnte foranstaltninger kan gennemføres senest den 30. april året efter det år, der er ansøgt om støtte for. I lyset af covid-19-pandemien er det nødvendigt at fravige artikel 9, stk. 3, litra b), i gennemførelsesforordning (EU) 2017/892 og fastsætte, at de støtteansøgninger, der skal indgives senest den 15. februar 2021, kan omfatte udgifter til foranstaltninger, der er programmeret for 2020, men ikke er gennemført senest den 31. december 2020, hvis disse foranstaltninger kan gennemføres senest den 15. august 2021. Af samme grund er det også nødvendigt at fravige artikel 9, stk. 3, litra b), i gennemførelsesforordning (EU) 2017/892 og fastsætte, at de støtteansøgninger, der er indgivet senest den 15. februar 2020, kan omfatte udgifter til foranstaltninger, der er programmeret for 2019, men ikke er gennemført senest den 31. december 2019, hvis disse foranstaltninger kan gennemføres senest 15. august 2020.

                     (3)

                     De foranstaltninger, som regeringerne har truffet i de seneste måneder for at håndtere den krise, som skyldes covid-19-pandemien, navnlig lukningen af hoteller, barer og restauranter, indskrænkningen i bevægelsesfriheden for mennesker og varer til det absolut nødvendige og lukningen af visse grænser inden for Unionen, har en negativ indvirkning på vinsektoren i Unionen. Det skønnes, at lukningen af hoteller, barer og restauranter direkte berører 30 % af de vinmængder, der indtages i Unionen, hvilket svarer til 50 % af værdien af vinforbruget i Unionen. Endvidere sætter manglen på arbejdskraft og de logistiske vanskeligheder, som pandemien har skabt, vinproducenterne og hele vinsektoren under pres. Vinproducenterne står over for stigende problemer med hensyn til den kommende høst: lave priser, faldende forbrug og transport- og afsætningsvanskeligheder.

                     (4)

                     Derudover har Unionens vinmarked allerede haft svære vilkår i hele 2019, og vinlagrenes størrelse er på det højeste niveau siden 2009. Denne udvikling skyldes hovedsagelig kombinationen af, at høsten i 2018 var rekordstor, og at vinforbruget i Unionen generelt er faldende. Derudover har den importtillægstold, som Amerikas Forenede Stater, der er Unionens vigtigste vineksportmarked, har pålagt vine fra Unionen, haft en indvirkning på eksporten. Covid-19-pandemien har været et yderligere slag mod en sårbar sektor, der ikke længere er i stand til effektivt at afsætte eller distribuere sine produkter, hovedsagelig som følge af lukningen af de vigtigste eksportmarkeder og de foranstaltninger, der er truffet for at sikre en korrekt isolation og nedlukning, navnlig indstillingen af alle cateringaktiviteter og umuligheden af at levere til de sædvanlige kunder. Alle disse faktorer fører til indkomsttab for alle aktører i vinsektoren. Usikkerheden med hensyn til varigheden af de foranstaltninger, der er truffet for at bekæmpe pandemien, og deres indvirkning på priserne, forbrugsmønstre og indkomster sætter Unionens vinsektor under yderligere pres.

                     (5)

                     Det er på denne baggrund nødvendigt at træffe hasteforanstaltninger for at afhjælpe situationen og tillade større fleksibilitet i gennemførelsen af visse støtteforanstaltninger i henhold til artikel 43 i forordning (EU) nr. 1308/2013 ved at fravige en række bestemmelser i Kommissionens gennemførelsesforordning (EU) 2016/1150 (3).

                     (6)

                     I henhold til artikel 2, stk. 1, i Kommissionens gennemførelsesforordning (EU) 2016/1150 kan ændringer i gældende støtteprogrammer, jf. artikel 41, stk. 5, i forordning (EU) nr. 1308/2013, højst forelægges to gange inden for et regnskabsår. For at sætte medlemsstaterne i stand til hurtigt at tilpasse deres nationale støtteprogrammer af årsager relateret til den krise, som covid-19-pandemien har forårsaget, bør det tillades, at sådanne ændringer kan forelægges mere end to gange pr. regnskabsår, forudsat at ændringerne forelægges inden den 15. oktober 2020. Medlemsstaterne bør være i stand til at reagere hurtigt på de ekstraordinære omstændigheder, der er relateret til den krise, som covid-19-pandemien har forårsaget, og forelægge ændringer i deres program så hurtigt og så ofte, som det anses for nødvendigt. En sådan fleksibilitet vil gøre det muligt for medlemsstaterne at optimere de allerede indførte foranstaltninger, øge antallet af tiltag og hyppigere foretage tilpasninger under hensyntagen til markedssituationen. Det vil endvidere gøre det muligt for medlemsstater, der ønsker at indføje yderligere foranstaltninger i deres nationale støtteprogram, at gøre dette umiddelbart efter denne forordnings ikrafttræden frem for at skulle vente til næste frist for forelæggelse af ændringer. Med denne større fleksibilitet vil der være flere muligheder for de erhvervsdrivende, herunder nye aktører, for at indgive støtteansøgninger. Formålet hermed er at yde støtte til vinsektoren og at sikre den nødvendige fleksibilitet i lyset af konsekvenserne af krisen som følge af covid-19-pandemien.

                     (7)

                     Derfor bør artikel 2, stk. 1, i gennemførelsesforordning (EU) 2016/1150 midlertidigt fraviges for at muliggøre ændringer af de nationale støtteprogrammer, når det der nødvendigt og også i relation til de foranstaltninger, de er nævnt i artikel 45, stk. 1, litra a), og artikel 46-52 i forordning (EU) nr. 1308/2013. Hvad angår den salgsfremmende foranstaltning i artikel 45, stk. 1, litra b), i forordning (EU) nr. 1308/2013, kan medlemsstaterne i henhold til Kommissionens gennemførelsesforordning (EU) 2020/133 (4) ændre deres nationale støtteprogrammer, når det er nødvendigt.

                     (8)

                     I lyset af krisen som følge af covid-19-pandemien og den deraf følgende mangel på menneskelige ressourcer er det fysisk umuligt for producenterne at gennemføre de programmerede operationer vedrørende grøn høst. Fristen for indgivelse af ansøgninger om støtte til grøn høst og fristen for at gennemføre sådanne operationer, der er fastsat i henholdsvis artikel 8, litra b) og d), i gennemførelsesforordning (EU) 2016/1150, bør derfor forlænges for 2020. Dermed vil producenterne få ekstra tid til at planlægge og finde den nødvendige arbejdskraft til at udføre sådanne operationer.

                     (9)

                     I lyset af krisen som følge af covid-19-pandemien og det deraf følgende voksende vinoverskud på markedet må kravet om, at medlemsstaterne skal fremlægge en særlig begrundelse for anvendelse af grøn høst, endvidere anses for forældet. Derfor er det hensigtsmæssigt at fravige artikel 8, litra c), i gennemførelsesforordning (EU) 2016/1150 og for 2020 midlertidigt suspendere kravet om, at medlemsstaterne skal fastslå en forventet markedssituation, som berettiger anvendelsen af grøn høst for at genskabe markedsligevægten og forebygge kriser.

                     (10)

                     I artikel 29 i forordning (EU) nr. 1308/2013 er der fastsat bestemmelser om treårige arbejdsprogrammer, der udarbejdes af producentorganisationer, for at støtte olivenolie- og spiseolivensektoren. Krisen som følge af covid-19-pandemien udgør en ekstraordinær og hidtil uset udfordring for støttemodtagernes kapacitet til at udføre de aktiviteter, der er planlagt for det andet og det tredje gennemførelsesår af de treårige arbejdsprogrammer til støtte for sektoren for olivenolie og spiseoliven. Derfor tildeles der undtagelsesvis fleksibilitet til støttemodtagerne ved på visse betingelser at tillade en ændring af disse aktiviteter. Derfor bør visse bestemmelser i Kommissionens gennemførelsesforordning (EU) nr. 615/2014 (5) fraviges for at muliggøre denne fleksibilitet, som dog ikke vil have nogen indvirkning på fristen for betalingen af EU-finansieringen.

                     (11)

                     Bestemmelserne om biavlsprogrammerne er fastsat i Kommissionens gennemførelsesforordning (EU) 2015/1368 (6) for så vidt angår støtte til sektoren. I henhold til artikel 2 i nævnte forordning forstås ved biavlsåret den periode på tolv på hinanden følgende måneder, der løber fra den 1. august til den 31. juli. Biavlsåret 2020 løber således fra den 1. august 2019 til den 31. juli 2020. I henhold til artikel 3 i nævnte forordning skal hver medlemsstat meddele sit forslag til et enkelt biavlsprogram for hele sit område. I henhold til artikel 6 i nævnte forordning kan medlemsstaterne ændre foranstaltningerne i deres biavlsprogrammer i løbet af biavlsåret. Det samlede loft over planlagte årlige udgifter bør dog ikke overskrides. Gennemførelsesforordning (EU) 2015/1368 bør ændres for at gøre det muligt for medlemsstaterne at gennemføre foranstaltninger, der er planlagt for biavlsåret 2020, selv efter den 31. juli 2020. Denne ændring bør ikke have nogen indvirkning på betalingsperioden. I henhold til artikel 55, stk. 1, i forordning (EU) nr. 1308/2013 skal biavlsprogrammerne udarbejdes i samarbejde med repræsentative organisationer inden for biavl. Før medlemsstaterne anmoder om ændringer af biavlsprogrammerne, bør de høre de berørte organisationer.

                     (12)

                     I artikel 1, stk. 2, i Kommissionens gennemførelsesforordning (EU) 2017/39 (7) fastlægges definitionen af »skoleår« med henblik på den støtteordning, der er nævnt i artikel 23 i forordning (EU) nr. 1308/2013 (herefter »skoleordningen«). De foranstaltninger, der er indført af medlemsstaterne for at bekæmpe covid-19-pandemien, og som omfatter midlertidig lukning af uddannelsesinstitutioner, har forstyrret gennemførelsen af skoleordningen i skoleåret 2019/2020. Nævnte foranstaltninger har midlertidigt forhindret uddelingen af frugt, grønt og mælk i uddannelsesinstitutionerne og gennemførelsen af pædagogiske ledsageforanstaltninger og oplysnings-, overvågnings- og evalueringsaktiviteter. Derfor bør der fastsættes en undtagelse fra artikel 1, stk. 2, i gennemførelsesforordning (EU) 2017/39 om forlængelse af varigheden af skoleåret 2019/2020, således at medlemsstaterne kan videreføre de aktiviteter, der er planlagt for nævnte skoleår, indtil den 30. september 2020.

                     (13)

                     I artikel 4, stk. 3, 4 og 5, og artikel 5, stk. 3, i gennemførelsesforordning (EU) 2017/39 fastsættes den periode, som støtteansøgninger vedrørende levering og uddeling af produkter og vedrørende de pædagogiske ledsageforanstaltninger, kan omfatte, og fristen for indgivelse af støtteansøgninger og for betalingen af støtten i henhold til skoleordningen. I lyset af forlængelsen af varigheden af skoleåret 2019/2020 bør der fastsættes en undtagelse fra artikel 4, stk. 3, 4 og 5, og artikel 5, stk. 3, i gennemførelsesforordning (EU) 2017/39 for de ansøgninger om støtte til aktiviteter under skoleordningen, der finder sted efter den 31. juli 2020, således at de kan omfatte perioder på under to uger, og der bør fastsættes frister for indgivelsen af støtteansøgninger og for udbetalingen af støtten.

                     (14)

                     Artikel 7, stk. 3, i gennemførelsesforordning (EU) 2017/39 fastsætter bestemmelser om omfordeling af EU-støtte, der ikke er ansøgt om, mellem de medlemsstater, der deltager i skoleordningen, og som har meddelt, at de har til hensigt at anvende mere end deres vejledende tildeling. Beløbet af den vejledende tildeling, som kan omfordeles til en anden medlemsstat, skal være baseret på den pågældende medlemsstats udnyttelsesgrad af den endelige tildeling af EU-støtte i det foregående skoleår. De isolationsforanstaltninger, som medlemsstaterne har indført for at bekæmpe covid-19-pandemien, og som omfatter midlertidig lukning af uddannelsesinstitutioner, vil kunne føre til en mindre anvendelse af EU-støtte i skoleåret 2019/2020. Derfor bør der fastsættes en undtagelse fra artikel 7, stk. 3, i gennemførelsesforordning (EU) 2017/39, således at der ikke tages hensyn til udnyttelsesgraden af EU-støtte i skoleåret 2019/2020 ved omfordelingen af EU-støtte, der ikke er ansøgt om, blandt de medlemsstater, der deltager i skoleordningen i skoleåret 2021/2022.

                     (15)

                     Med henblik på nødvendigheden af at træffe øjeblikkelige foranstaltninger bør denne forordning træde i kraft på dagen for offentliggørelsen i Den Europæiske Unions Tidende.

                     (16)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:
         AFSNIT I

            FRUGT OG GRØNTSAGER

            Artikel 1
            Fravigelse af gennemførelsesforordning (EU) 2017/892

               1.   Uanset artikel 9, stk. 3, litra b), kan støtteansøgninger indgivet senest den 15. februar 2020 dække udgifter til foranstaltninger, der er programmeret for 2019, men som ikke er gennemført senest den 31. december 2019, hvis de pågældende foranstaltninger kan gennemføres senest den 15. august 2020.

               2.   Uanset artikel 9, stk. 3, litra b), kan de støtteansøgninger, der skal indgives senest den 15. februar 2021, dække udgifter til foranstaltninger, der er programmeret for 2020, men som ikke er gennemført senest den 31. december 2020, hvis disse foranstaltninger kan gennemføres senest den 15. august 2021.

         AFSNIT II

            VIN

            Artikel 2
            Fravigelse af gennemførelsesforordning (EU) 2016/1150

               1.   Uanset artikel 2, stk. 1, i gennemførelsesforordning (EU) 2016/1150 kan medlemsstaterne med henblik på de foranstaltninger, der er nævnt i artikel 45, stk. 1, litra a), og i artikel 46-52 i forordning (EU) nr. 1308/2013, når det er nødvendigt i regnskabsåret 2020, men dog senest den 15. oktober 2020, indføre ændringer i deres nationale støtteprogrammer for vinsektoren, jf. artikel 41, stk. 5, i forordning (EU) nr. 1308/2013.

               2.   Uanset artikel 8 i gennemførelsesforordning (EU) 2016/1150 kan medlemsstaterne i regnskabsåret 2020:

                           a)

                           mellem den 15. april og den 30. juni fastsætte fristen for indgivelse af ansøgninger om støtte til grøn høst, jf. nævnte artikel, litra b)

                           b)

                           vælge ikke at fastslå en forventet markedssituation, der berettiger til at anvende grøn høst, jf. nævnte artikel, litra c)

                           c)

                           senest den 30. juni fastsætte en frist, der fastsættes til en dato efter fristen for indgivelse af ansøgninger om støtte til grøn høst, jf. stk. 1, litra a), for gennemførelse af operationer vedrørende grøn høst i overensstemmelse med kravene i artikel 47, stk. 1, i forordning (EU) nr. 1308/2013. Denne frist fastsættes før den normale høsttid (Baggiolini stadie N, BBCH stadie 89) i ethvert berørt område.

         AFSNIT III

            OLIVENOLIE OG SPISEOLIVEN

            Artikel 3
            Fravigelse af gennemførelsesforordning (EU) nr. 615/2014

               1.   Uanset artikel 2, stk. 2 og 4, i gennemførelsesforordning (EU) nr. 615/2014 kan den kompetente myndighed godkende ændringer i et arbejdsprogram, forudsat at:

                           a)

                           formålet med de foreslåede ændringer er ændring og omlægning til efter den 31. marts 2020 af aktiviteter, der gennemføres i det andet gennemførelsesår af det treårige arbejdsprogram, som startede den 1. april 2018

                           b)

                           de pågældende aktiviteter ikke blev gennemført rettidigt på grund af de hindringer, der følger af covid-19-pandemien

                           c)

                           den støttemodtagende organisation ansøger senest den 30. juni 2020 om den delvise betaling, jf. artikel 5a i gennemførelsesforordning (EU) nr. 615/2014, af den støtte, der svarer til de aktiviteter i andet gennemførelsesår, som fandt sted før den 1. april 2020

                           d)

                           Unionens finansiering af de pågældende aktiviteter finder i overensstemmelse med artikel 5 i gennemførelsesforordning (EU) nr. 615/2014 sted inden for rammerne af andet gennemførelsesår.

                     Artikel 5, stk. 4, i gennemførelsesforordning (EU) nr. 615/2014 finder ikke anvendelse på arbejdsprogrammer, der er ændret i henhold til første afsnit, litra d)

               2.   Uanset artikel 2, stk. 6, litra a), i gennemførelsesforordning (EU) nr. 615/2014 gælder fristen på to måneder ikke for meddelelsen af ændringer i et arbejdsprogram, forudsat at:

                           a)

                           de foreslåede ændringer vedrører aktiviteter i det tredje gennemførelsesår af det treårige arbejdsprogram, der startede den 1. april 2018

                           b)

                           den oprindeligt planlagte aktivitet ikke blev gennemført eller ikke kan gennemføres helt eller delvist på grund af de hindringer, der følger af covid-19-pandemien

                           c)

                           den ændrede aktivitet finder sted efter den kompetente myndigheds godkendelse.

         AFSNIT IV

            NATIONALE BIAVLSPROGRAMMER

            Artikel 4
            Fravigelse af gennemførelsesforordning (EU) 2015/1368
            Uanset artikel 6, stk. 1, i gennemførelsesforordning (EU) 2015/1368 kan medlemsstaterne ændre deres biavlsprogrammer, således at de foranstaltninger, der er planlagt for biavlsåret 2020, kan gennemføres efter den 31. juli 2020, men ikke senere end den 15. september 2020. Disse foranstaltninger anses for at være gennemført for biavlsåret 2020.
            Sådanne ændringer meddeles Kommissionen af medlemsstaten og godkendes af Kommissionen, inden de gennemføres. Ansøgninger om og godkendelse af sådanne ændringer skal foretages efter proceduren i artikel 6, stk. 2 og 3), i nævnte forordning.

         AFSNIT V

            SKOLEORDNINGEN

            Artikel 5
            Fravigelse af gennemførelsesforordning (EU) 2017/39

               1.   Uanset artikel 1, stk. 2, i gennemførelsesforordning (EU) 2017/39 forlænges skoleåret 2019/2020 til den 30. september 2020.

               2.   Uanset artikel 4, stk. 3, i gennemførelsesforordning (EU) 2017/39 kan støtteansøgninger vedrørende aktiviteter i skoleåret 2019/2020, der finder sted efter den 31. juli 2020, omfatte perioder på under to uger.

               3.   Uanset artikel 4, stk. 4 og 5, i gennemførelsesforordning (EU) 2017/39 indgives støtteansøgninger vedrørende aktiviteter i skoleåret 2019/2020, der finder sted efter den 31. juli 2020, senest den 30. september 2020. Hvis denne frist overskrides, vil støtten ikke blive udbetalt.

               4.   Uanset artikel 5, stk. 3, i gennemførelsesforordning (EU) 2017/39 udbetales støtten vedrørende aktiviteter i skoleåret 2019/2020, der finder sted efter den 31. juli 2020, af den kompetente myndighed senest den 15. oktober 2020.

               5.   Uanset artikel 7, stk. 3, første afsnit, i gennemførelsesforordning (EU) 2017/39 anvendes den beregning, der er beskrevet i nævnte afsnit, ikke ved beregningen af den endelige tildeling af EU-støtte for skoleåret 2021/2022.

            Artikel 6
            Ikrafttræden
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. april 2020.

                  På Kommissionens vegne

               Ursula VON DER LEYEN

                  Formand

            (1)  EUT L 347 af 20.12.2013, s. 671.

            (2)  Kommissionens gennemførelsesforordning (EU) 2017/892 af 13. marts 2017 om fastlæggelse af regler for anvendelsen af Europa-Parlamentets og Rådets forordning (EU) nr. 1308/2013 for så vidt angår frugt og grøntsager og forarbejdede frugter og grøntsager (EUT L 138 af 25.5.2017, s. 57).

            (3)  Kommissionens gennemførelsesforordning (EU) 2016/1150 af 15. april 2016 om fastlæggelse af regler for anvendelsen af Europa-Parlamentets og Rådets forordning (EU) nr. 1308/2013 for så vidt angår de nationale støtteprogrammer for vinsektoren (EUT L 190 af 15.7.2016, s. 23).

            (4)  Kommissionens gennemførelsesforordning (EU) 2020/133 af 30. januar 2020 om fravigelse af gennemførelsesforordning (EU) 2016/1150 om fastlæggelse af regler for anvendelsen af Europa-Parlamentets og Rådets forordning (EU) nr. 1308/2013 for så vidt angår de nationale støtteprogrammer for vinsektoren (EUT L 27 af 31.1.2020, s. 24).

            (5)  Kommissionens gennemførelsesforordning (EU) nr. 615/2014 af 6. juni 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 og Europa-Parlamentets og Rådets forordning (EU) nr. 1308/2013 for så vidt angår arbejdsprogrammer for støtte til olivenolie- og spiseolivensektoren (EUT L 168 af 7.6.2014, s. 95).

            (6)  Kommissionens gennemførelsesforordning (EU) 2015/1368 af 6. august 2015 om fastlæggelse af regler for anvendelsen af Europa-Parlamentets og Rådets forordning (EU) nr. 1308/2013 for så vidt angår støtte til biavlssektoren (EUT L 211 af 8.8.2015, s. 9).

            (7)  Kommissionens gennemførelsesforordning (EU) 2017/39 af 3. november 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår EU-støtte til uddeling af frugt og grøntsager, bananer og mælk i undervisningsinstitutioner (EUT L 5 af 10.1.2017, s. 1).


title: Kommissionens gennemførelsesforordning (EU) 2020/915 af 25. juni 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Riso Nano Vialone Veronese (BGB))

text:
                  2.7.2020

                  DA

                  Den Europæiske Unions Tidende

                  L 209/5

         KOMMISSIONENS GENNEMFØRELSESFORORDNING (EU) 2020/915
         af 25. juni 2020
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Riso Nano Vialone Veronese (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede geografiske betegnelse »Riso Nano Vialone Veronese«, der er registreret ved Kommissionens forordning (EF) nr. 205/2009 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Riso Nano Vialone Veronese« (BGB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. juni 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 205/2009 af 16. marts 2009 om godkendelse af mindre ændringer i varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Riso Nano Vialone Veronese (BGB)) (EUT L 71 af 17.3.2009, s. 15).

            (3)  EUT C 70 af 4.3.2020, s. 33.